15

Horizont 2020 programa, kao što ih imaju istraživači u zemljama punopravnim članicama EU. Osim toga, Republika Srbija bi imenovala posmatrače u svim upravnim i izvršnim odborima Horizont 2020 programa koji bi imali priliku da utiču na politiku Evropske komisije u oblasti istraživanja i razvoja. Pored Okvirnog sporazuma između Evropske zajednice i Srbije i Crne Gore o opštim principima učešća Srbije i Crne Gore u programima Zajednice („Službeni list SCG – Međunarodni ugovori”, broj 6/05), za učešće u posebnim programima Zajednice mora biti utvrđen pouzdan pravni osnov koji se ostvaruje potvrđivanjem ovog potpisanog međunarodnog ugovora, kojim se utvrđuju opšti principi učešća u tom posebnom programu, uključujući i administrativne kapacitete (npr. finansijska kontrola), finansijska sredstva za doprinose, mehanizme učešća u upravljanju programom i drugo. Državni interes Republike Srbije u pristupanju Horizont 2020 programu ogleda se u proširivanju mogućnosti za pristupanje budžetu Evropske unije za istraživanje, čime će se unparediti stanje istraživačke delatnosti u Republici Srbiji i znatno popraviti uslovi za bavljenje naučnim radom. Srpske naučnoistraživačke organizacije će biti u ravnopravnom položaju prema budžetu Unije za istraživanje i inovacije kao i organizacije iz zemalja punopravnih članica EU, čime će se donekle izjednačiti uslovi za naučni rad u Republici Srbiji i u EU i umanjiti jedan od glavnih uzroka odlaska mladih visokoškolovanih kadrova u inostranstvo – tzv. „odliv mozgova”. Kroz kolaboracione istraživačke projekte, koji podrazumevaju konzorciono povezivanje i time učešće u upravljanju projektima, trajno će se učvrstiti veze između istraživača u Republici Srbiji i njihovih partnera u Evropi. Predstavnici Republike Srbije u upravnim odborima Horizont 2020 programa imaće priliku da utiču na politiku istraživanja i politiku finansiranja naučne delatnosti na nivou EU. Uložena sredstva iz budžeta će se kroz projekte vraćati u zemlju. Kako se projekti dodeljuju na kompetitivnoj osnovi, može se očekivati da, uz angažovano i koordinisano učestvovanje u Horizont 2020 programu, priliv sredstava u srpske naučnoistraživačke organizacije bude veći od finansijskog doprinosa Republike Srbije u budžetu Unije. Kroz aktivno učešće u Horizont 2020 programu će započeti i primena integrisane politike istraživanja, što je jedan od srednjoročnih prioriteta Evropskog partnerstva Republike Srbije. Potvrđivanjem Sporazuma između Vlade Republike Srbije i Evropske unije o učešću Republike Srbije u programu Evropske unije Horizont 2020 – okvirnom programu za istraživanje i inovacije (2014-2020), Republika Srbija se u punom kapacitetu uključuje u evropski istraživački prostor.

## III. PROCENA POTREBNIH FINANSIJSKIH SREDSTAVA ZA SPROVOĐENJE ZAKONA

Finansijski doprinos Srbije u Programu Horizont 2020 biće obračunavan na godišnjem nivou proporcionalno iznosu budžetskih izdvajanja za implementaciju, upravljanje i funkcionisanje Horizont 2020 programa koji je predviđen budžetom Evropske unije za datu godinu. Faktor proporcionalnosti uz pomoć kojeg će biti utvrđen doprinos Srbije određivaće se na osnovu odnosa između bruto domaćeg proizvoda Srbije, obračunatog po tržišnim cenama, i iznosa bruto domaćeg proizvoda, obračunatih po tržišnim cenama, zemalja članica Evropske unije i Srbije.Ovaj odnos biće obračunat na osnovu najnovijih statističkih podataka za datu godinu dobijenih od Statističke kancelarije Evropske zajednice (Eurostat), dostupnih u trenutku objave preliminarnog